**eu**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poetului Traian Furnea

strânsoarea

umedă a dimineții

nu-i deranjează

sar

din stabilopod în stabilopod

ca niște căprițe sălbatice de munte

eu

am legat de un fir de mătase

orizontul

și l-am înfășurat

pe deget

firele lipicioase ale

păianjenului pusnic

filtrează

cântecele

greierilor albăstrui

eu

nu m-am vintecat

de visare

adun apa din cuvinte

să

stropesc

semințele poemelor

umbrele nesigure ale înserării

trezesc parcele

tăciunele n-a ars până

la capăt

mai e timp pentru povești

eu

rotesc în tăcere

nerostite chemări-

legende

pictate pe-un

tor

de lumină